KOMMISSIONENS BESLUTNING af 12. november 1998 om ændring af beslutning 94/755/EF, 95/100/EF og 97/31/EF om finansielt tilskud fra EF til forbedring af veterinærkontrollen ved EF's ydre grænser i henholdsvis, Østrig, Finland og Sverige (meddelt under nummer K(1998) 3344) (Kun de tyske, finske og svenske udgaver er autentiske) (98/673/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 38, og
ud fra følgende betragtninger:
Kommissionen har ved beslutning 97/31/EF (3), 94/755/EF (4) og 95/100/EF (5) fastlagt Fællesskabets tilskud til de programmer, der er blevet forelagt af Sverige, Østrig og Finland til forbedring af veterinærkontrollen på visse grænsekontrolsteder i samme medlemsstater ved EF's ydre grænser;
de svenske, østrigske og finske myndigheder har anmodet om, at fristerne for gennemførelsen af deres respektive programmer forlænges på grund af forsinkelserne i det arbejde med etablering og renovering af infrastrukturer og de supplerende tiltag, der kræves i forbindelse med visse grænsekontrolsteder; ovennævnte beslutninger bør derfor ændres med sigte på at forlænge de fastsatte frister for gennemførelsen af de af Sverige, Østrig og Finland forelagte programmer;
der bør tages hensyn til de ændringer, som de østrigske, finske og svenske myndigheder har foretaget i deres respektive programmer på baggrund af erfaringerne siden tiltrædelsen;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
I beslutning 94/755/EF foretages følgende ændringer:
1) I artikel 1 ændres »tre år regnet fra den 1. januar 1995« til »fire år regnet fra den 1. januar 1995«.
2) I artikel 2, stk. 2, andet led, ændres »31. december 1997« til »31. december 1998«.
3) I bilagets kapitel I ophæves sidste led og angivelserne vedrørende grænsestedet Albern.
Artikel 2
I beslutning 95/100/EF foretages følgende ændringer:
1) Artikel 1 affattes således:
»Artikel 1
Programmet i bilaget godkendes for perioden 1. januar 1995 til 1. juli 1998«.
2) I artikel 2, stk. 2, andet led, ændres »31. december 1996« til »1. juli 1998«.
3) I bilagets kapitel I, sidste led, ændres »Tohmajärvi, Uusi-Värtsilä« til »Ivalo«.
Artikel 3
I beslutning 97/31/EF foretages følgende ændringer:
1) Artikel 1 affattes således:
»Artikel 1
Det af Sverige forelagte program for forbedring af ordningen for veterinærkontrol ved de ydre grænser godkendes for perioden 1. januar 1997 til 31. maj 1998«.
2) I artikel 3, stk. 2, andet led, ændres »1. juni 1998« til »1. september 1998«.
Artikel 4
Denne beslutning er rettet til Kongeriget Sverige, Republikken Østrig og Republikken Finland.
Udfærdiget i Bruxelles, den 12. november 1998.